section_heading: Rivalstvo s Knicksima
paragraph_text: Ovo rivalstvo počelo je devedesetih godina 20. stoljeća. Reggie je uživao igrati u utakmicama protiv New York Knicksa, a posebno su zanimljivi i nezaboravni verbalni dvoboji Reggiea i najpoznatijeg navijača New York Knicksa među poznatima zvijezdama, redatelja Spike Leea. Njih dvojica redovito su se međusobno sukobljavala jer je Leeu smetalo što su Knickse upravo Reggievi clutch šutevi izbacivali iz doigravanja. Tijekom tog razdoblja Reggie je dobio nadimak The Knick Killer. U jednoj od epizoda Seinfelda, jedne od najpopularnijih humorističnih serija ikad, Kramer govori da je izbačen s utakmice Knicksa i Pacersa jer je na Reggiea bacio hot dog.